|  |  |
| --- | --- |
| Erinevad ettevõtted**Väikehanke „Munitsipaalkorteri Sääse 4-3 remont“ hanketeade** | Meie: 16.05.2023 nr 4-12/23/12-1 |

Tapa Vallavalitsus kutsub Teie ettevõtet esitama pakkumust Tapa vallas Tamsalu linnas Sääse tänav 4-3 asuva korteri remondiks.

**1. Hanke objekt**

1.1. Käesoleva hanke objektiks on Tamsalu linnas Sääse 4-3 asuva Tapa vallale kuuluva korteri remont vastavalt tööde kirjeldusele ning mahutabelile/maksumuse tabelile.

**2. Tööde kirjeldus**

2.1. Korter koristada jäätmetest. Eemaldada vanad uksed, aknad ja pindadelt vanad viimistluskihid.

2.2 Vahetada välja aknad kolmekordse klaaspaketiga akende vastu. Paigaldada uued aknalauad ja aknaplekid.

2.3. Paigaldada akendele manuaalsed ventilatsiooniklapid.

2.4. Korteri välisukse vahetus EI30 (või suurem) tuletõkkeukse vastu.

2.5. Paigaldada uued siseuste komplektid, viimistleda liistudega.

2.6. Valmistada ette seina-, lae- ja põrandapinnad ehituseks.

2.7. Põrandad korrastada ja katta laminaadi alusplaadiga ja veekindla laminaadiga, paigaldada liistud.

2.8. Vannitoa ja WC põrand betoneerida ja plaatida.

2.9. Seinad puhastada, pahteldada ning värvida.

2.10. Vannitoa ja WC seinad katta niiskuskindla pahtli ja värviga.

2.11. Laed puhastada, pahteldada ja värvida.

2.12. Uus süvistatud elektrisüsteem (kilp, pistikud, lülitid, valgustid, kaabeldus, veeboilerid).

2.13. Keskkütteradiaatorid puhastada ja viimistleda värviga.

2.14. Rajada uus vee- ja kanalisatsioonisõlm, pesumasina valmidus ning teostada muud vajalikud sanitaartehnilised tööd.

2.15. Paigaldada WC pott, dušinurk, kraanikauss ja segistid.

2.16. Ventilatsiooniavad korrastada ja paigaldada uued ventilatsioonirestid ja ventilaatorid.

2.17. Seinavärvi tugevus 12, wc-s ning vannitoas 20.

2.18. Paigaldada uus köögimööbel koos integreeritava ahju, pliidi ja köögikubuga.

2.19. Tuba 1 rajada uus ukseava ja olemasolev ava kinni ehitada.

2.20. Tuba 4 rajada uus kergsein ja paigaldada uksekomplekt.

2.21. Köökelutoas lammutada olemasolev vahesein ja ehitada tugevdatud sein köögimööbli kinnitamiseks.

2.22. WC ja pesuruumi ees olev vahesein lammutada ja ehitada uus kergsein pesuruumile.

2.23. Pakkumuses tuleb arvestada tööde teostamisega, mis ei ole eelpool otseselt kirjeldatud, kuid tulenevalt ehitusobjekti tegelikust olukorrast on vajalikud teostada. Hankija eeldab, et pakkuja on pakkumust koostades tutvunud objekti olemasoleva olukorraga ning on oma pakkumuses arvestanud kõikide vajalike töödega, tuginedes tööde vajaduse ja hinna määramisel oma professionaalsusele ja sarnaste tööde teostamise kogemusele.

**3. Nõuded pakkujale**

3.1. Pakkujal ei tohi olla riikliku maksu, makse või keskkonnatasu maksuvõlg maksukorralduse seaduse tähenduses või maksu- või sotsiaalkindlustusmaksete võlg tema asukohariigi õigusaktide kohaselt. Hankija kontrollib nimetatud nõude täitmist iseseisvalt avalike registrite alusel ja kõrvaldab pakkuja kellel nimetatud asjaolu esineb.

3.2. Pakkuja peab tagama töö tegemisel vajaliku kvalifikatsiooniga tööjõu kasutamise ja kui konkreetsete tööde tegemiseks on õigusaktides kehtestatud nõuded, et vastavat tööd võivad teostada isikud, kellel on muuhulgas vajalik vastav majandustegevuse teade, tegevusluba või registreering, siis tagama, et vastavaid töid teostaksid isikud, kellel on õigus selle töö tegemiseks.

**4. Nõuded pakkumusele**

4.1. Pakkumus tuleb esitada vormi maksumuse tabeli (lisa 1) sisu kohaselt digitaalselt allkirjastatuna.

4.2. Pakkumus peab olema jõus vähemalt 1 kuu.

**5. Pakkumuse esitamine ja tähtajad**

5.1. Pakkumus tuleb esitada e-posti aadressil vallavalitsus@tapa.ee.

5.2. Pakkumuse esitamise hilisem tähtaeg on **25. mai kell 10:00.**

**6. Info ja teabevahetus**

6.1. Täiendavat informatsiooni ja selgitusi saab esitades kirjalikult küsimuse e-posti aadressil alo.leek@tapa.ee.

6.2. Küsimustele vastamine toimub kolme tööpäeva jooksul. Juhul kui küsimuse või selgitustaotluse laekumise ja pakkumuse esitamise tähtaja vahele ei jää vähemalt ühte tööpäeva, ei ole hankija kohustatud vastama ja selgitusi andma.

6.3. Hankija võib nõuda pakkujalt asjakohast selgitust, kui ta leiab, et pakkumuse maksumus on hankelepingu eeldatava maksumusega võrreldes põhjendamatult madal. Nõudmine ja selgitused peavad olema vormistatud kirjalikult. Pakkuja on kohustatud selgituse esitama 5 tööpäeva jooksul vastava nõude saamisest arvates.

**7. Hanke menetlemine**

7.1. Hankija kontrollib ja hindab pakkumuse vastavust käesoleva hanketeate punktis 4 toodud tingimustele.

7.2. Hankija kontrollib pakkuja vastavust käesoleva hanketeate punktis 3 kirjeldatud kriteeriumitele.

7.3. Hankijal on õigus küsida pakkujatelt täiendavat selgitust või tõendeid käesolevas hanketeates toodud asjaolude kohta.

7.4. Hindamiskriteeriumiks on pakkumuse maksumus.

7.5. Hankijal on õigus pidada pakkujatega läbirääkimisi eesmärgiga tagada hankija eesmärkide täitmine, st kindlustada nõuetekohane töö hankijale vastuvõetava hinna eest ja eelarvest tulenevate võimaluste piirides.

7.6. Hankijal on õigus vähendada töömahtusid kui maksumused ületavad hanke eeldatavat maksumust ning hankija rahalisi võimalusi. Läbirääkimisi mahtude vähendamiseks võib pidada ka ainult madalaima maksumusega pakkumuse esitanud pakkujaga.

7.7. Hanke tulemuste kinnitamine toimub vallavalitsuse korraldusega. Korraldus edastatakse pakkujatele kolme tööpäeva jooksul e-postiga.

**8. Lepingu tingimused**

8.1. Töövõtuleping sõlmitakse hiljemalt 10 päeva jooksul pärast pakkumuse edukaks tunnistamise otsusest teavitamisest.

8.2. Lepingu täitmise tähtaeg on **31.august 2023.**

8.3. Tellija ei tasu ettemaksu.

8.4. Teostatud töödele kehtib garantii vähemalt 24 kuud.

**Lisad:**

1. Maksumuse tabel

2. Korteri plaan